मुरादाबाद : गणेश चतुर्थी के बाद गजानन के लिए पंडाल सजाने और उत्सव मनाने की परंपरा सिर्फ मंडी चौक के मराठियों के मोहल्ले अताई में ही थी। मुरादाबाद में इसी जगह पर छोटे स्तर पर गणेश उत्सव मनाया जाता था, लेकिन इस मोहल्ले से शुरू हुआ उत्सव धीरे-धीरे पीतल नगर के दिल-ओ-जहां में छाता गया। आलम यह है कि करीब एक सप्ताह तक चलने वाले इस उत्सव के लिए अब हर गली मोहल्ला सजाया जाता है। गुरुवार से शुरू हो रहे गणेश उत्सव के लिए मुरादाबाद में डेढ़ सौ से ज्यादा जगह छोटे-बड़े पंडाल सजाए जा रहे हैं।